বুথ প্রতি ভোটার, ফর্ম ১৭ সি সংক্রান্ত তথ্য শুনবে নির্বাচন কমিশন

নয়াদিল্লি: বুথ (Booth) প্রতি ভোটের তথ্য (Voting information) সংক্রান্ত বক্তব্য নির্বাচন কমিশন (Election Commission) শুনতে রাজি। আবেদনকারীদের কমিশনে স্মারকলিপি দিতে সুপ্রিম নির্দেশ (Supreme Court)।

বুথ প্রতি ভোটদাতার সংখ্যা এবং ফর্ম-১৭ সি (Form C) সংক্রান্ত তথ্য প্রসঙ্গে নয়া মুখ্য নির্বাচন কমিশনার যেকোনও বক্তব্য শুনতে রাজি। মামলাকারীরা তাদের বক্তব্য কমিশনের পেশ করতে পারে।

কমিশনের এই বক্তব্যের পরিপ্রেক্ষিতে মামলাকারীদের ১০ দিনের মধ্যে কমিশনে বক্তব্য পেশের সুপ্রিম নির্দেশ।

১৭-সি ফর্ম সংক্রান্ত তথ্য এবং বুথ প্রতি ভোট দেওয়া ভোটদাতার সংখ্যা কমিশনের ওয়েবসাইটে প্রকাশের দাবিতে একগুচ্ছ মামলার শুনানি প্রধান বিচারপতি সঞ্জীব খান্না, বিচারপতি সঞ্জয় কুমার ও বিচারপতি কেভি বিশ্বনাথনের ডিভিশন বেঞ্চে।

আরও পড়ুন: মণিপুর সফরে সুপ্রিম কোর্টের ৬ বিচারপতি

ভোটের দিন ভোটদাতার যে সংখ্যা পাওয়া যায়, অনেক ক্ষেত্রেই পরে মোট ভোটাদাতার ঘোষিত সংখ্যা বেশি বলে দেখা যাচ্ছে বলে অভিযোগ।

পোলিং বুথে ভোটের দিন কোন ফোন বা ইন্টারনেট ব্যবহার করা যায় না। বুথে কত ভোট পড়েছে তা ফর্ম ১৭-সি-তে নথিবদ্ধ করে প্রার্থীদের এজেন্টদের কাছে ভোটের গণনা মিটলে দেওয়া হয়। সেই রাতের মধ্যে ওই তথ্য ওয়েবসাইটে দেওয়ার যে দাবি করা হচ্ছে, তা অসম্ভব। পাল্টা জানান কমিশনের আইনজীবী।